জীবন যাতে সুখ-সমৃদ্ধিতে ভরে ওঠে সেকারণে মানুষ ভগবানের পুজো দেন। তাঁর কাছে প্রার্থণা করেন। বদলে ভেট হিসেবে ভগবানের পাতে পড়ে মিষ্টি, গলায় ফুল-মালা। তবে এই দেবতা অন্য দেবতাদের থেকে অনেকটাই আলাদা। কোনও ফুল, মিষ্টি নয়, এই দেবতাকে খুশি করতে হলে দামি মদ, সিগারেট অবশ্যই চাই।
অবাক হওয়ার কিছুই নেই। পেরুর ধন-সম্পদের দেবতা একেকোকে প্রসন্ন করতে দামি মদ আর সিগারেট চাই। শুধু প্রণামী নয়, এই ভগবানের কাছে মনের ইচ্ছে জানানোর ধরনও বেশ অন্যরকম। কোনও শরণার্থী যা চাইছেন, তার প্রতীক তুলে দিতে হয় পুরোহিতের হাতে।
বলিভিয়াতে প্রতি বছর ধূমধাম করে হয় আয়মারা উত্‍সব। এই উৎসবেই একেকোর পুজোয় ঢল নামে মানুষের। আলতিপানো বা হাই প্লাতের পূরাণ মতে, একেকো হলেন ধন-সম্পদ ও ঐশ্বর্যের দেবতা। প্রতি বছর এই উৎসবে একেকোর মূর্তি বানিয়ে পুজো করা হয়।
মোটাসোটা চেহারা, চওড়া গোঁফ, পরনে ঢিলেঢালা আন্দিজ পোশাক। আর সঙ্গে থাকে প্রচুর ঘরোয়া সামগ্রী, অর্থ এবং খাওয়ার। একেকোর প্রসাদও দামি মদ আর ভাল তামাক। শুধু তাই নয়, ভক্তরা যা চান, তার একটি প্রতীক নিয়ে এসে পুরোহিতের হাতে তুলে দেন। ওই প্রতীক দেখে পুজো করে দেন পুরোহিত।   
সাধারণত সদ্যবিবাহিত দম্পতিরা এবং যাঁরা নতুন বাড়ি কিনেছেন, তাঁরাই একেকোর পুজো করে থাকেন। তবে একেকোর অন্যান্য ভক্তের সংখ্যাটাও নেহাৎ কম নয়।
আরও পড়ুন
ভারতের ৫টি অদ্ভুতুড়ে উৎসব যা জানলে শিউরে উঠবেন
জীবন্ত মানুষকে কবর দেওয়াই এই ভয়াবহ উৎসবের রীতি